Sugude vahekord on harilikul rästikul 1:1, kuid kevadel sigimisperioodil on isased väga aktiivsed ja neid võib näha kuni kolm korda sagedamini kui emaseid. Seevastu juunis-juulis esinevad tiined emased isastest kaks korda sagedamini, sest nad püüavad roomata avatud, hästi soojenevatesse kohtadesse. Rästiku eluiga on  kuni 11-12 aastat ning mõned maod võivad elada kuni 14-15 aastaseks. Hariliku rästiku vaenlasteks on madukotkad, harvemini toonekured, neljajalgsetest mäger, rebane, tuhkur ja siil.